अमेरिका सन् १७७६ मा स्वतन्त्र भयो ब्रिटेनबाट । त्यो भन्दा आठ–नौ वर्ष पहिले नै राष्ट्रनिर्माता पृथ्वीनारायण शाहले बाउन्न भन्दा बढी ससाना राज्यलाई एकीकरण गरेर बलियो नेपाल बनाएका थिए । लिच्छविकालमा प्रबल थियो नेपाल । विक्रमको अठारौँ शताब्दीको अन्त्यसम्म पुग्दा खण्ड–खण्ड भयो । १७७९ पुस २७ गते गोरखामा जन्मेका पृथ्वीनारायण शाहले ३२ वर्षसम्म अहर्निश संघर्ष गरेर नेपाल एकीकरण गरे । हजाराँै वर्ष पुराना धर्म संस्कृति बचाउन फिरंगी धर्मप्रचारकहरूलाई लखेटे । उनीहरूले धर्मप्रचारको निहुँमा राष्ट्रिय सुरक्षासँग सम्बन्धित गुप्त सूचना संग्रह गरिरहेको चाल पाएपछि नेपालबाट धपाइएको इतिहासकार सूर्यविक्रम ज्ञवाली र बाबुराम आचार्यलगायतका विद्वान्हरूको तर्क छ । पृथ्वीनारायणले एकीकरण नगरेको भए नेपालको अस्तित्व रहने थिएन।
